
HOTĂRÂREA nr. 7/ 2022
pentru aprobarea alipirii a trei imobile aflate în domeniul public al Municipiului Lupeni într-un nou CF cu număr cadastral nou 63607 și atestarea acestuia la domeniul public al Municipiului Lupeni
   hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,
Având în vedere Proiectul de hotărâre nr. 7/ 2022 precum și Referatul de aprobare nr. 637/ 10 ianuarie 2021 a domnului Lucian Marius Resmeriță, Primar al Municipiului Lupeni, prin care propune aprobarea alipirii a trei imobile aflate în domeniul public al Municipiului Lupeni într-un nou CF cu număr cadastral nou 63607 și atestarea acestuia la domeniul public al Municipiului Lupeni;
Văzând Raportul comun nr. 784/ 12 ianuarie 2022 prezentat de  Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile art. 25 alin. (2) din Legea nr.7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă alipirea într-un CF nou cu numărul cadastral 63607 Lupeni a următoarelor imobile:

- CF 1: număr cadastral alocat 63447 situat în Municipiul Lupeni, Strada TINERETULUI, nr. 43, jud. Huneodara, UAT Lupeni, având suprafața măsurată de 4.000 m2;

- CF 2: număr cadastral alocat 63448 situat în Municipiul Lupeni, Strada TINERETULUI, nr. 43, jud. Huneodara, UAT Lupeni, având suprafața măsurată de 25.346 m2;
- CF 3: număr cadastral alocat 63449 situat în Municipiul Lupeni, Strada TINERETULUI, nr. 43, jud. Huneodara, UAT Lupeni, având suprafața măsurată de 3.154 m2;

 (2) Planul de amplasament al imobilului rezultat în urma alipirii celor 3 (trei) imobile, înscris în CF cu numărul cadastral 63607 Lupeni precum și datele de identificare ale acestuia sunt prezentate în Anexa nr. 1 la hotărâre.


Art. 2 (1) Imobilul teren înscris în CF cu numărul cadastral 63607 Lupeni obținut din alipirea aprobată potrivit prevederilor art. 1 al hotărârii, situat în Municipiul Lupeni, jud. Hunedoara, strada Tineretului nr. 43, UAT Lupeni, în suprafață totală măsurată de 32.500 m2 va fi atestat ca aparținând domeniului public al Municipiului Lupeni.


(2) Primarul Municipiului Lupeni este împuternicit să întreprindă toate diligențele pentru înscrierea și atestarea acestuia la domeniul public al Municipiului Lupeni.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul public, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.
Lupeni, 



  12 ianuarie 2022

          PREȘEDINTE DE ȘEDINȚĂ   
                            CONTRASEMNEAZĂ– SECRETAR  GENERAL                           

               Prof. ANIȚA BURLACU
                                         Jr. MARIUS CLAUDIU BĂLOI
_1161523106.doc
[image: image1.png]






